Canon de rugăciune către Sfântul apostol Iacob al lui Zevedeu 
(30 aprilie) 


Sfântul Iacov este primul mucenic dintre cei 12 apostoli, fiind ucis în anul 44, la 
ordinul lui Irod Agripa (Fapte 12-1;2). Biserica Ortodoxă română îl pomenește pe 
Iacov al lui Zevedeu la 30 aprilie şi la 30 iunie (împreună cu ceilalți 12 apostoli), 
iar în Biserica catolică la 25 iulie. 


= e 2 
Sfântul apostol Iacov, fratele Sfântului loan evanghelistul, unul din cei doisprezece 
apostoli (30 aprilie): 


https://www.academia.edu/42945313/Sf% C3% A?2ntul_apostol_lacov_fratele_Sf9% C3% A2n 
tului_loan_evanghelistul_unul_din_cei_doisprezece_apostoli_30_aprilie 





https://archive.org/details/sf.-ap.-iacov/mode/2up 


https://www2.slideshare.net/steaemy 1/sf-ap-iacov 


&&& 
Troparul Sfântului apostol Iacob al lui Zevedeu, glasul al 3-lea: Apostol al lui 
Hristos prea ales şi frate al cuvântătorului de Dumnezeu celui iubit ai fost, prea 
lăudate lacob; cere iertare de greşeli, pentru cei ce te laudă pe tine şi sufletelor 
noastre mare milă. 


Cântarea 1 


Irmos: Pe Faraon cel ce se purta în căruţă l-a afundat toiagul lui Moise, cel ce a 
făcut minuni de demult, în chipul Crucii lovind şi despărțind marea şi pe Israel cel 
ce fugea, mergătorul cel pedestru, l-a mântuit, pe cel ce cânta cântare lui 
Dumnezeu. 


Stih: Sfinte apostole Iacob, roagă-te lui Dumnezeu pentru noi. 


Cu mreaja ta, ca un pescar isteţ, sufletul meu scoţându-l din adâncul greşelilor, 
fericite, luminează-l cu străluciri luminoase şi ca să laude după vrednicie a ta 
sfântă pomenire, bine îl povăţuieşte, de Dumnezeu grăitorule, Sfinte apostole 
Iacob. 


Stih: Sfinte apostole Iacob, roagă-te lui Dumnezeu pentru noi. 
Cel mai înainte de veci împreună fără de început cu Tatăl şi Dumnezeul Cel 


Desăvârşit, Întrupându-Se, S-a arătat pe pământ ca un Om şi împreună lucrător şi 
slujitor harului prea înţelept, te-a arătat, fericite, cu puterea Lui întărit. 


Stih: Sfinte apostole Iacob, roagă-te lui Dumnezeu pentru noi. 


Cunoscând bunul fel al sufletului tău, Dumnezeu cel mai înainte Atotştiutor şi tăria 
ta şi gândul tău cel nebiruit, mărite, mai înainte socotind, cu slujitorii Săi te-a 
aşezat, ca să-L vesteşti peDânsul neamurilor. 


Slavă Tatălui şi Fiului şi Sfântului Duh. 





Îngerul Sfatului celui Mare al Tatălui, din Maica ce n-a ştiut de bărbat, arătându-Se 
lumii, Trup a luat; care pe tine ucenic cu virtuți împodobit te-a arătat şi de 
Dumnezeu grăitor, ca să vesteşti cuvintele Lui, apostole Iacob. 


Şi acum şi pururea şi în vecii vecilor. Amin (a Născătoarei). 

Lucruri prea mărite de tine s-au grăit în neamurile neamurilor; că pe Dumnezeu 
Cuvântul în pântece L-ai încăput, şi curată ai rămas, de Dumnezeu Născătoare, 
Marie. Pentru aceasta toţi te cinstim pe tine cea după Dumnezeu, ocrotirea noastră. 
Cântarea a 3-a 

Irmos: Cel ce ai întărit Cerurile cu pricepere şi ai întemeiat pământul peste ape, 
întăreşte-mă pe piatra Bisericii, Hristoase, că nu este sfânt afară de Tine, Unule 
Iubitorule de oameni. 


Stih: Sfinte apostole Iacob, roagă-te lui Dumnezeu pentru noi. 


Pe tine suflarea cea repede de sus a Mângâietorului aprinzându-te, înţelept de 
Dumnezeu grăitor te-a arătat, spunând luminat Măririle Cuvântului Celui ce S-a 


Intrupat, căruia şi însuţi văzător ai fost. 


Stih: Sfinte apostole Iacob, roagă-te lui Dumnezeu pentru noi. 


Pe tine ca pe o săgeată aleasă şi ascuţită, Cuvântul în inimile vrăjmaşilor te-a 
înfipt, ca să rupi sufletele celor potrivnici, prea înțelepte şi să dobândeşti prăzile 
lor, sfinte tăinuitorule, apostole Iacob. 


Stih: Sfinte apostole Iacob, roagă-te lui Dumnezeu pentru noi. 

Sfințită şi de lumină purtătoare naşterea ta, înțelepte, pentru apropierea cu rudenia 
cea cu Dumnezeu, prea fericite, luminat arătată se vede; că din pruncie te-ai arătat 
trăitor cu Cuvântul împreună. 

Slavă Tatălui şi Fiului şi Sfântului Duh. 

Bucuria nepătatului tău suflet fiind văzută de Stăpânul şi mai înainte de chemare, 


fericite Iacob, te-ai arătat lui vrednic de primit şi orânduielii Lui cunoscător te-ai 
făcut. 





Şi acum şi pururea şi în vecii vecilor. Amin (a Născătoarei). 


Mai înaltă decât Heruvimii şi decât Serafimii te-ai arătat, de Dumnezeu Năs- 
cătoare; că tu Singura ai primit în pântecele tău pe Dumnezeu Cel Neîncăput, Ceea 
ce eşti neîntinată. Pentru aceasta pe tine toți credincioşii cu cântări pururea te 
fericim. 


Cântarea a 4-a 


Irmos: Tu eşti Tăria mea, Doamne, Tu şi Puterea mea, Tu Dumnezeul meu, Tu 
Bucuria mea, Cel ce n-ai lăsat Sânurile Părinteşti şi a noastră sărăcie ai cercetat; 
pentru aceasta cu proorocul Avacum strig către Tine: Slavă puterii 'Tale, lubitorule 
de oameni. 


Stih: Sfinte apostole Iacob, roagă-te lui Dumnezeu pentru noi. 


Dumnezeiesc propovăduitor al lui Hristos te-ai făcut fericite Iacob, că tu chemat 
fiind, degrab ai urmat, nesocotind părinteasca legătură şi cele trecătoare cu cele 
veşnice schimbându-le. Pentru aceasta şi moştenirii cereşti celei negrăite te-ai 
învrednicit, pururea vrednicule de cântare. 


Stih: Sfinte apostole Iacob, roagă-te lui Dumnezeu pentru noi. 


O, căldurosul tău dor către Stăpânul! Că tu pe Dânsul foarte L-ai iubit, cu strălu- 
cirea Lui fiind luminat şi preschimbat te-ai arătat tuturor a doua lumină, cu razele 
cele dintâi şi cu mărirea, fiind strălucit, prea fericite Iacob. 


Stih: Sfinte apostole Iacob, roagă-te lui Dumnezeu pentru noi. 


Viaţă cinstită şi prea minunată ai avut, căci cu dorinţa luând şi dorirea cea de 
neoprit, ai dobândit fericirea cea mai de pe urmă, a gândului binelui, de Dumnezeu 
înţelepțite, cântând împreună cu cei fără de trup: Slavă puterii Tale, lubitorule de 
oameni. 


Slavă Tatălui şi Fiului şi Sfântului Duh. 


Pe tine însuţi dându-te tot voilor Stăpânului, apostole de Dumnezeu învăţate, la 
înălțimea virtuţilor te-ai ridicat în chip vădit şi la dumnezeiasca culme cu adevărat; 
şi de acolo râurile tămăduirilor izvorăşti, celor ce măresc sfântă pomenirea ta, 
fericite. 





Şi acum şi pururea şi în vecii vecilor. Amin (a Născătoarei). 


Tu eşti lauda credincioşilor, ceea ce nu ştii de mire, tu ocrotitoarea, tu şi scăparea 
credincioşilor, zid şi liman; că duci rugăciunile către Fiul tău, ceea ce eşti cu totul 
fără prihană şi izbăveşti din primejdii pe cei ce te cunosc pe tine cu credinţă şi cu 
dragoste, de Dumnezeu Născătoare, prea curată. 


Cântarea a 5-a 

Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine ticălosul? Ci, mă întoarce şi la Lumina po- 
runcilor Tale îndreptează căile mele, rogu-mă. 

Stih: Sfinte apostole Iacob, roagă-te lui Dumnezeu pentru noi. 

Ca alt Ilie nou cu râvnă fiind aprins, pe cei ce nu se plecau propovăduirii tale ai 
vrut să-i arzi, mărite. Dar te-a oprit pe tine Voitorul Milostivirii, povăţându-te cu 
blândeţele harului. 

Stih: Sfinte apostole Iacob, roagă-te lui Dumnezeu pentru noi. 

Suitu-te-ai la înălţimea virtuţii într-aripându-te prin iubirea de Scaunele cele alese 
ale Stăpânului şi ai dorit, mărite, a avea cinste mai mare, nu ca şi cum ai fi poftit 
mărirea cea deşartă, ci ca să vezi fără mijlocire pe Cel pe care L-ai iubit. 

Stih: Sfinte apostole Iacob, roagă-te lui Dumnezeu pentru noi. 

Covârşit-a Sfântul apostol Iacob, Mântuitorule, hotarele omenirii, că întru puterea 
Ta, ca întru o haină îmbrăcându-se, izvorăşte râuri de tămăduiri şi de minuni şi 


luminează marginile lumii prin credinţă. 


Slavă Tatălui şi Fiului şi Sfântului Duh. 


Nor luminos pe tine cel îndumnezeit şi luminat cu slava Cuvântului, în Mun- 
teleTaborului te-a umbrit, fericite Iacob. Şi te-ai învrednicit a auzi glasul Părintesc, 
care a adeverit Fiimea Lui. 


Şi acum şi pururea şi în vecii vecilor. Amin (a Născătoarei). 





Indrăznire ca o Maică către Fiul tău câştigând, prea curată, purtarea de grijă cea 
pentru noi cei de un neam, te rugăm, nu o trece cu vederea. Că pe tine una către 
Stăpânul, noi creştinii rugătoare binevoitoare te avem. 


Cântarea a 6-a 

Irmos: Adâncul păcatelor şi viforul greşelilor mă tulbură şi întru adâncul 
deznădăjduirii celei silnice mă surpă pe mine; ci, întinde-mi şi mie mâna Ta cea 
tare, ca şi apostolului Petru şi din pierzare mă mântuieşte. 

Stih: Sfinte apostole Iacob, roagă-te lui Dumnezeu pentru noi. 

Curgeri ca din izvorul tămăduirilor neîncetat vărsând şi luminarea învățăturilor 
dreptei credinţe izvorând, mărite, sufletele celor ce vin la tine cu creştinească 
dorinţă, le luminezi, prea fericite Iacob. 

Stih: Sfinte apostole Iacob, roagă-te lui Dumnezeu pentru noi. 

Vas de încăpere al bogatei şi cinstitei Lui propovăduiri aflându-te Stăpânul, prea 
fericite, te-a umplut de darurile 'Tainelor celor mai presus de minte, slujitorule al 


Vieţii celei veşnice. 


Stih: Sfinte apostole Iacob, roagă-te lui Dumnezeu pentru noi. 


Mărirea cea de pe pământ cerând de la Hristos, ca de la un Impărat pământesc, să-ţi 
dea ţie, ai dobândit Împărăţia, nu cea de Jos şi stricăcioasă, prea fericite Iacob, ci pe 
cea nestricăcioasă, pe care prinluptă ai luat-o. 


Slavă Tatălui şi Fiului şi Sfântului Duh. 


Stăpânul binevoind a lua pentru noi omorârea, care este pricina învierii celei 
adevărate a morţilor, ca pe un învăţător de Tainele Sale, pe tine, prea fericite, te-a 
luat împreună lucrător în noaptea în care a fost vândut. 


Şi acum şi pururea şi în vecii vecilor. Amin (a Născătoarei). 
Ceea ce ai născut Adâncul milostivirilor, de Dumnezeu Născătoare Fecioară, izbă- 


veşte-mi sufletul de suferinţele vieţii şi deschide-mi uşa bucuriei duhovniceşti, că 
spre tine, Fecioară, nădejdea mi-am pus. 





Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Glas dumnezeiesc auzind chemându-te pe tine, dragostea de tată ai trecut-o cu ve- 
derea şi ai alergat la Hristos, cu fratele tău, Sfinte mărite Iacob. Cu care împreună 
te-ai şi învrednicit a vedea Dumnezeiasca Schimbare la Faţă a Domnului. 
Cântarea a 7-a 

Irmos: De pogorârea lui Dumnezeu focul s-a ruşinat în Babilon oarecând; pentru 
aceasta tinerii în cuptor cu bucuros picior, ca într-o grădină verde săltând, au 
cântat: Binecuvântat eşti Dumnezeul părinţilor noştri. 

Stih: Sfinte apostole Iacob, roagă-te lui Dumnezeu pentru noi. 

Paharul Stăpânului Hristos ai băut, precum ai făgăduit şi cu Botezul Lui te-ai 
botezat, de Dumnezeu fericite, căruia acum cu osârdie strigi, bucurându-te: Bine- 
cuvântat eşti Dumnezeul părinţilor noştri. 

Stih: Sfinte apostole Iacob, roagă-te lui Dumnezeu pentru noi. 

Cu razele vederii de Dumnezeu strălucit te-ai arătat, Sfinte apostole Iacob; pentru 
aceasta cu cununa Impărăţiei Hristos Domnul te-a împodobit pe tine, care cânţi 


împreună cu îngerii: Binecuvântat eşti Dumnezeul părinților noştri. 


Stih: Sfinte apostole Iacob, roagă-te lui Dumnezeu pentru noi. 


Lumina cea neînserată tu în Muntele Taborului văzând, la pământ ai căzut, 
neputând a o vedea cu ochii şi dacă ai auzit glasul Părintesc, ai strigat luminat: 
Binecuvântat eşti Dumnezeule. 


Slavă Tatălui şi Fiului şi Sfântului Duh. 
Iată ţi-a împlinit ţie făgăduinţele Cel de mari lucruri dătător; la Dânsul înălţându-te 
cu urmarea Patimilor Lui, Căruia stându-l înainte acum, strigi bucurându-te: 


Binecuvântat eşti Dumnezeul părinţilor noştri. 


Şi acum şi pururea şi în vecii vecilor. Amin (a Născătoarei). 





Doimea firilor, iar nu a feţelor, Celui ce S-a Intrupat din tine, Fecioară, pro- 
povăduim; pe care după Trup II închipuim şi ne închinăm asemănării Chipului Lui, 
cei ce ne-am împăcat cu Dumnezeu prin tine, Preacurată. 


Cântarea a 8-a 


Irmos: De şapte ori cuptorul, muncitorul haldeilor l-a ars nebunește cinstitorilor de 
Dumnezeu; iar văzându-i pe aceştia cu o putere mai bună mântuiţi, Făcătorului şi 
Izbăvitorului a strigat: tineri bine-L cuvântaţi, preoţi lăudaţi-L, popoare prea înăl- 
țaţi-L întru toţi vecii. 


Stih: Sfinte apostole Iacob, roagă-te lui Dumnezeu pentru noi. 


Cugcetul lui Avraam tu, de Dumnezeu văzătorule, agonisindu-ţi lui Hristos, Celui 
ce te-a chemat pe tine, ai urmat, de Dumnezeu înţelepţite şi rob te-ai făcut Lui, ca 
Făcătorului şi Mântuitorului, strigând: tineri binecuvântaţi-L, preoți lăudaţi-L, po- 
poare prea înălţaţi-L întru toţi vecii. 


Stih: Sfinte apostole Iacob, roagă-te lui Dumnezeu pentru noi. 


Mai tare decât tunetul a fost glăsuirea ta şi decât răsunarea cea de demult închi- 
puitoare a celor din Lege; că pe Hristos ca un tunet L-ai vestit în toată lumea 
Dumnezeu şi Făcător şi Mântuitor cântând: tineri binecuvântaţi-L, preoţi lăudaţi-L, 
popoare prea înălţaţi-L întru toţi vecii. 


Stih: Sfinte apostole Iacob, roagă-te lui Dumnezeu pentru noi. 

Minunat te-ai făcut, mărite, cu luminarea mărturisirii şi cu strălucirea slujirii celei 
adevărate lui Dumnezeu, şi domn a tot pământul fiind pus, apostole, Făcătorului şi 
Mântuitorului cânţi: tineri binecuvântaţi-L, preoţi lăudaţi-L, popoare prea înălţaţi 


pe Hristos întru toţi vecii. 


Binecuvântăm pe Tatăl şi pe Fiul şi pe SfântulDuh, Domnul. 


În tot pământul a străbătut cuvântul tău Sfinte apostole Iacob, lovind ca un tunet 
mintea celor necredincioși, ai luminat cu dumnezeiască lumina credinţei ca un 
fulger pe toţi cei ce strigă cu supunere: tineri binecuvântaţi-L, popoare prea înăl- 
țaţi-L întru toţi vecii. 


Şi acum şi pururea şi în vecii vecilor. Amin (a Născătoarei). 





Limbile ritorilor nu pot să te laude pe tine, o, de Dumnezeu Născătoare Marie, du- 
mnezeiască Mireasă: că pe Hristos, Cel ce este peste toate Dumnezeu, L-ai născut, 
Fecioară, pe Făcătorul şi Mântuitorul, Căruia strigăm: tineri binecuvântaţi-L, preoți 
lăudaţi-L, popoare prea înălţaţi-L întru toţi vecii. 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât Cerurile; pentru aceasta, pe tine, de Dumnezeu Născătoare, începătoriile 
Cetelor îngereşti şi omeneşti te mărim. 


Stih: Sfinte apostole Iacob, roagă-te lui Dumnezeu pentru noi. 

Cu sfinţenie săvârşindu-ți călătoria ta, acum fiind în Locaşurile Sfinţilor, mărite, 
bucurându-te vezi raza cea întreit strălucitoare; de care bucurându-te, prea înţe- 
lepte, pe cântăreții tăi plini de veselie şi de bucurie arată-i, cu rugăciunile tale, prea 


fericite Iacob. 


Stih: Sfinte apostole Iacob, roagă-te lui Dumnezeu pentru noi. 


Nesuferind a te vedea pe făcătorii de rele şi ucigaşii, ca şi mai înainte pe Stăpânul 
tău, te-au ucis cu sabia pe tine următorul lui Hristos, Celui ce S-a Răstignit cu 
Trupul pentru noi că faptele lor defăimându-le, cu pilda vieţii tale le-ai vădit ca un 
grăitor de Dumnezeu, prea fericite. 


Stih: Sfinte apostole Iacob, roagă-te lui Dumnezeu pentru noi. 


Cu sabia cerească fiind pedepsit Irod, de răni a pierit; căci pe slujitorii şi pe uce- 
nicii Tăi Cuvinte, pe care apostoli i-ai numit, n-a amorțit ucigându-i ticălosul. 
Pentru aceasta uimiţi de a ta dreaptă veghere, Făcătorule de bine, pe Tine Te slă- 
vim. 


Slavă Tatălui şi Fiului şi Sfântului Duh. 


Cinstind pomenirea ta cu bucurie, te lăudăm pe tine, prea fericite Iacob, tăinui- 
torule al lui Hristos, cântând râvna ta cea fierbinte şi călătoria cea lungă şi luptele 
tale şi înjunghierea; fiu al tunetului şi lumină şi judecător şi de Taine grăitor, cu 
credinţă pe tine toţi te numim. 





Şi acum şi pururea şi în vecii vecilor. Amin (a Născătoarei). 


Arătatu-te-ai, o, Fecioară, Maică a lui Dumnezeu, mai presus de fire născând cu 
Trup pe Cuvântul cel Bun, pe care Tatăl din inima Sa L-a rostit mai înainte de toți 
vecii ca un Bun, pe care acum şi mai presus de trupuri Îl cunoaştem, deşi este 
îmbrăcat cu Trup. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, Cel ce ai înviat 
din mormânt la Unul Dumnezeul nostru. 


Făcându-te ucenic al lui Hristos şi bând paharul Lui, înțelepte, precum ţi-a zis ţie, 
fericite, de sabie ai fost omorât, Sfinte apostole Iacob. Pentru aceasta toată Biserica 
dănţuieşte, prăznuind sfântă pomenirea ta, întru care te lăudăm pe tine. 


Viaţa şi pătimirile Sfântului apostol Iacov, fiul lui Zevedeu a cărui pomenire 
Sfânta Biserică o sărbătoreşte pe 30 aprilie 


„Domn ai fost peste tot pământul, mărite, precum de tine este scris, apostol fiind 
Celui ce a făcut toate, şi pentru râvna ta cea călduroasă de la cei fărădelege 
ucidere cu sabia ai răbdat, prea înțelepte, din cinstita adunarea celor doisprezece 





împreună apostoli tu întâi fiind omorât, fericite. “ (Stihiră la Doamne strigat-am, 
30 aprilie) 


3 o 2 


Sfântul Iacov, fiul lui Zevedeu şi fratele Sfântului evanghelist loan Teologul, a fost 
unul dintre cei doisprezece apostoli aleşi de Domnul dintre pescari, pentru a-l fi 
ucenici. Chemat de lisus Hristos, Iacov împreună cu fratele său au părăsit barca, pe 
tatăl lor şi mrejele şi s-au alăturat lui Hristos (Matei 4, 21-22), urmându-L peste 
tot, ascultând poruncile Sale şi văzând minunile pe care EI le săvârşea. Şi Domnul 
a iubit atât de mult pe cei doi fraţi, încât a făgăduit unuia dintre ei (loan) să se 
odihnească la pieptul Său (loan 13, 23), şi a poruncit să dea celuilalt (Iacov) să bea 
paharul pe care El însuşi l-a băut (Matei 20, 22-23). 


ŞI aceşti apostoli au iubit pe Domnul atât de mult şi I-au arătat atâta credinţă, încât 
au vrut să cheme foc din cer asupra necredincioşilor ca să-i mistuie (Luca 9, 54); şi 
ar fi făcut aceasta de nu i-ar fi oprit milostivul nostru Domn lisus Hristos. 


Acestor doi apostoli, Iacov şi loan, fii ai lui Zevedeu, precum şi apostolului Petru, 
le-a descoperit, în chip deosebit, Domnul natura Sa dumnezeiască şi Tainele Sale, 
alegându-i pe ei dintre toți apostolii, aşa cum s-a întâmplat, de pildă, pe Muntele 


Tabor, când Domnul, voind să le arate strălucirea dumnezeirii Sale, a luat pe Petru, 
Iacov şi loan şi s-a schimbat la faţă înaintea lor (Matei 17, 1-13). 


După pătimirea cea de voie, învierea şi înălțarea Domnului nostru şi pogorârea 
Sfântului Duh, Sfântul apostol lacov a călătorit prin Spania şi alte ţări, vestind 
Cuvântul lui Dumnezeu. Apoi s-a întors la Ierusalim. Şi glasul lui era ca tunetul 
(Marcu 3, 17) când îi dojenea pe iudei, căci el vestea cu mare cutezanţă pe lisus 
Hristos, prea slăvindu-L ca pe adevăratul Mesia, Mântuitorul lumii. 


lacov îi înfrunta pe farisei şi pe cărturari, învinuindu-i pentru necredință şi 
mustrându-i pentru împietrirea inimii lor. Şi ei, neputându-i ţine piept, au pus pe 
vrăjitorul Ermoghen să vorbească în locul lor, ca să-l facă de ocară pe apostol. 


RX 
Bărbat îngâmfat fiind, vrăjitorul nu a vrut să facă vorbire cu lacov şi a trimis pe 
ucenicul său, pe nume Filet, zicând: „Nu doar eu, ci chiar ucenicul meu va birui pe 
Iacov în cuvinte“. 


Filet a venit la Iacov, însă neputându-se nicicum opune înţelepciunii Sfântului Duh 
al cărui har coborâse în Sfântul apostol, a rămas tăcut ca un mut, neputând măcar 





să deschidă gura. Deosebind care este adevărul, Filet s-a întors cu umilință la 
stăpânul lui, vrăjitorul, şi i-a povestit cum nu a putut sta împotriva lui Iacov, care 
şi-a întărit vorbele prin minuni. Mai mult decât atât, Filet l-a povăţuit pe 
învățătorul său să lase vrăjitoria şi să devină ucenicul lui Iacov. 


Dar îngâmfatul Ermoghen a chemat diavoli prin vrăjile sale şi le-a poruncit să-l 
țină legat pe Filet într-un loc, astfel încât acesta să nu se poată mişca de acolo. Şi a 
adăugat: „Să vedem cum te va elibera Iacov al tău!“ 


Filet a trimis în secret vorbă apostolului cum că era legat de draci prin vrăjile lui 
Ermoghen. 


Auzind acestea, apostolul i-a trimis ştergarul său, zicându-i să se ţină de acesta şi 
să spună următoarele cuvinte: „Domnul dezleagă pe cel legat; Domnul ridică pe cel 
căzut“ (Ps. 145, 7-8). De îndată ce a rostit Filet aceste cuvinte, a fost slobozit din 
legăturile nevăzute; căci dracii, îngroziți de ştergarul apostolului şi de puterea 
cuvintelor rostite, şi-au slobozit strânsoarea şi au fugit de la Filet. 


Atunci Filet, râzând de Ermoghen, a mers la Sfântul Iacov şi, învățând de la el 
sfânta credinţă, a fost botezat. 


Dar Ermoghen, plin de mare furie şi supărare, a adunat diavolii care-l slujeau şi le- 
a poruncit să-i aducă la el pe Iacov şi pe Filet legaţi. însă apropiindu-se diavolii de 
locul în care stăteau Sfântul Iacov şi Filet, îngerul Domnului, la porunca lui 
Dumnezeu, a prins pe draci şi, legându-i cu legături nevăzute, a început să-i 
chinuiască. Diavolii, chinuiţi de puterea lui Dumnezeu, strigau ca să audă toți: 
„Lacove, apostolul lui Hristos, ai milă de noi. Căci noi am venit să te legăm pe tine 
şi pe Filet la porunca lui Ermoghen. Şi iată-ne acum legați pe noi şi mult 
pătimind!“ 


Sfântul lacov a zis diavolilor: „îngerul lui Dumnezeu, cel care v-a legat, să vă 
elibereze din legături: Şi mergeţi şi aduceţi-mi-l pe Ermoghen, fără a-i face vreun 
rău“. Chiar atunci, diavolii, eliberaţi din prinsoare, s-au dus la Ermoghen şi, 
prinzându-l, l-au aşezat legat în faţa apostolului într-o clipită şi l-au rugat pe 
apostol să le îngăduie să se răzbune pentru chinurile îndurate. 


Apostolul a întrebat de ce nu au legat pe Filet aşa cum le poruncise Ermoghen. La 
aceasta, diavolii au răspuns: „Nu putem să ne atingem nici măcar de o muscă în 
casa ta“. 





Atunci i-a zis apostolul lui Filet: „Domnul nostru ne-a poruncit să răsplătim răul cu 
bine. Slobozeşte-l deci pe Ermoghen şi scapă-l de diavoli“. 


După aceasta, apostolul i-a zis lui Ermoghen, care fusese slobozit din legăturile 
dracilor: „Domnul nostru nu doreşte ca robii Lui să fie siliți, ci vrea ca El să fie 
slujit de bună voie. Poţi merge oriunde doreşti!“ 


Și Ermoghen a zis: „De îndată ce voi părăsi această casă, diavolii mă vor omori, 
căci eu ştiu cât de năpraznică este mânia lor. Şi mai ştiu că nu îmi este cu putință să 
scap de ei dacă tu nu mă vei apăra“. 


Atunci apostolul a pus în mâna lui toiagul de care se slujea în călătorii. Ermoghen 
a mers la casa lui cu acel toiag şi pe drum nu i s-a întâmplat nici un rău de la 
diavoli. Aşa încât, cunoscând puterea lui Hristos şi văzând neputinţa diavolilor, 
Ermoghen a adunat toate cărțile sale vrăjitoreşti, le-a adus la Sfântul Iacov şi, 
căzând la picioarele apostolului, a strigat: „Rob adevărat al Dumnezeului Celui 
adevărat, care scoţi de la pierzare sufletele oamenilor! Ai milă de mine şi primeşte 
pe duşmanul tău ca ucenic al tău!“ învățând de la Iacov despre sfânta credinţă, 
Ermoghen a primit botezul şi a ars, la cererea apostolului, cărțile de vrăjitorie. Şi a 
devenit slujitor adevărat al lui Dumnezeu, ajungând chiar să săvârşească minuni în 
numele lui lisus Hristos. 
&&& 


Iudeii, văzând cele întâmplate, s-au mâniat mult şi au convins pe împăratul Agripa 
să poruncească prigoane pentru Biserica lui Hristos. Şi au condamnat la moarte pe 
Iacov. 


Atunci „Irod a pus mâna pe unii din Biserică pentru ca să-i piardă. Şi a ucis cu 
sabia pe Iacov, fratele lui loan. Şi văzând că este pe placul iudeilor, a mai luat şi 
pe Petru, pe care prinzându-l, l-a băgat în temniţă...“ (Fapte 12, 1-4). 


Vorbind despre acest Iacov, Eusebiu, episcop al Cezareii Palestinei, scrie că, atunci 
când apostolul a fost condamnat la moarte de Irod, un bărbat pe nume losia, unul 
dintre cei care l-au ponegrit pe apostol în faţa lui Irod, văzând tăria şi cutezanța 
Sfântului lacov şi înțelegând nevinovăția şi sfințenia sa, precum şi adevărul 
cuvintelor rostite de el asupra venirii lui Hristos Mesia, a crezut în Hristos şi a 
devenit mărturisitor al Domnului. Pentru credinţa lui, acest bărbat pe nume losia a 
fost şi el condamnat la moarte împreună cu lacov. 





Înaintând către locul execuţiei, ei au întâlnit pe drum un om paralitic ce zăcea 
lângă drum; şi Sfântul apostol l-a vindecat. Şi când şi-au aplecat capul sub sabie, 
losia l-a rugat pe Sfântul Iacov să-i ierte păcatul făcut din necredinţa sa, acela de a- 
| fi ponegrit în faţa împăratului. Apostolul, îmbrăţişându-l şi sărutându-l, i-a zis: 
„Pace ţie!“ Şi amândoi, plecându-şi capetele sub sabie, şi-au sfârşit vieţile îm- 
preună. Aceasta s-a întâmplat, cu voia lui Dumnezeu, în anul 44 d.Hr. 


După ce au fost decapitaţi, trupul Sfântului apostol Iacov a fost luat de ucenicii săi 
ŞI, cu voia lui Dumnezeu, a fost adus de aceştia în Spania, unde, până astăzi, la 
mormântul sfântului sunt săvârşite vindecări şi se întâmplă minuni spre slava lui 
Hristos Dumnezeul Care, împreună cu Tatăl şi cu Sfântul Duh, este prea slăvit în 
vecii vecilor de tot norodul Lui. Amin. 


Troparul, glasul al III-lea: Apostol al lui Hristos prea ales şi frate cuvântătorului 
de Dumnezeu celui iubit ai fost, prea lăudate lacove; cere iertare de greşale celor 
ce te laudă pe tine, şi sufletelor noastre mare milă. 


Condac, glasul al II-lea - Glas dumnezeiesc auzind chemându-te pe tine, dragostea 
tatălui tău o ai trecut cu vederea, lacove, cu fratele tău mărite, cu care împreună te- 
ai învrednicit a vedea dumnezeiască Schimbarea la faţă a Domnului. 


Extras din cartea: Vieţile Sfinţilor apostoli tipărită cu binecuvântarea prea 
sfințitului Părinte Galaction, episcopul Alexandriei şi Teleormanului, Bucureşti 
Editura Sophia, 288 p.; 20 cm. 





Catedral de Santiago de Compostela 


Sarcâfago que contiene los restos mortales del apostol Santiago el Mayor. Se 
halla en la catedral de Santiago de Compostela 





